Jehovan todistajia ovelta-ovelle -työssä.**Julistaminen ovelta ovelle** on joidenkin kirkkojen ja uskonnollisten yhdyskuntien tapa julistaa uskontojaan. Näkyvimmin näin toimivat maailmanlaajuisesti Jehovan todistajat ja mormonit.

*"Mormonisaarnaaja opettaa puusepän työpajassa"* (1856), Tanska. MAP-kirkon saarnaajat tulivat Tanskaan 1850, vain kuusi vuotta ennen maalauksen valmistumista.

Muut uskonnot
-------------

### Katolinen kirkko

Tammikuussa 1994 paavi Johannes Paavali II sanoi, että "ei ole aika hävetä evankeliumia, vaan on aika julistaa sitä katoilta".

Katolilaisten ei jehovan todistajien ja mormonien tavoin oleteta tekevän ovelta ovelle julistamista, vaan katolilaiset voivat halutessaan tehdä tätä. Katolisella kirkolla ei myöskään ole standartoitua käsikirjoitusta, jonka ovia kolkuttelevan katolilaisen oletetaan harjoittelevan etukäteen. 2010-luvulla ovelta ovelle julistamisen katsottiin olevan nousussa oleva trendi katolilaisten keskuudessa.

### Luterilainen kirkko

Ovelta ovelle kiertämisellä voi olla myös muita käyttötarkoituksia kuin pelkkä julistaminen. Swazimaassa luterilaiset ovat kiertäneet ovelta ovelle auttamassa AIDS-potilaita, jotka kohtaavat syrjintää sairautensa takia. Suomen evankelis-luterilainen kirkko toteuttaa vuosittain Yhteisvastuukeräyksen, joka on kirkon järjestämä, mutta kerääjät eivät niinkään levitä uskontoa. Myös Tanskan evankelis-luterilainen kirkko järjestää vastaavanlaisen hätäapukeräyksen (tansk. *Folkekirkens Nødhjælp*).

### Presbyteerisyys

Presbyteerien keskuudessa papisto ei juurikaan puhu julistamisesta ja sen harjoittaminen ovelta ovelle on ani harvinaista.

Laillisuus ja rajoitusyritykset
-------------------------------

### Yhdysvalloissa

Yhdysvaltain korkein oikeus antoi 1930–1940 useita päätöksiä, joiden nojalla esim. kirjallisuuden jakaminen ovelta ovelle ilman asukkaiden ennakkoon antamaan lupaa ei voida kieltää tai että Jehovan todistajien ei tarvinnut hakea lupaa kaupungin hallitukselta ennen ovelta ovelle julistamisen aloittamista. Vuonna 1944 korkein oikeus linjasi, että lasten osallistuessa julistamiseen tulee noudattaa lakeja, joilla rajoitettaisiin lasten työntekoa huolimatta siitä, että kyseessä on uskonnollinen toiminta. Oikeus vahvisti vapauden ovelta-ovelle saarnaamiseen.

Koronaviruspandemian aikana Yhdysvalloissa rajoitettiin ovelta ovelle julistamisen lisäksi muutakin uskonnollista toimintaa, ja pyrittiin siirtämään toimintoja internettiin. Jehovan todistajat alkoivat julistamaan ovelta ovelle uudelleen syyskuussa 2022 yli 2,5 vuoden tauon jälkeen, jonka aikana Jehovan todistajat julistivat kirjeitse tai puhelimitse.

### Suomessa

Suomessa ovelta ovelle tapahtuvan toiminnan kieltäminen kuntien järjestyssäännöissä kyseenalaista.

Koronaviruspandemian aikana myös Suomessa julistustyöhön kohdistui rajoituksia. Esim. mormonit alkoivat tekemään vapaaehtoistyötä (kuten lumitöitä ja nurmikon leikkuuta), jonka yhteydessä saatettiin tehdä jonkin verran lähetystötä.

Lähteet
-------

1. ↑  The Real Reason Jehovah's Witnesses Keep Coming to Your Door *Learn Religions*. Viitattu 27.4.2023. (englanniksi)
2. ↑  The Mormons. Frequently Asked Questions *PBS*.  2012. Viitattu 27.4.2023. (englanniksi)
3. ↑  Ketkä haluavat olla evankelistoja? *Watch Tower Bible and Tract Society of Pennsylvania*.  2023. Viitattu 27.4.2023.
4. ↑  Why Catholics Should Do Street Evangelization *Ascension Press Media*.  16.7.2018. Viitattu 27.4.2023. (englanniksi)
5. ↑  Knock, Knock: Catholics Evangelize Door-to-Door *EWTN News*.  16.3.2012. Viitattu 27.4.2023. (englanniksi)
6. ↑  Catholics going door-to-door for their faith *Deseret News*.  16.2.2012. Viitattu 27.4.2023. (englanniksi)
7. ↑  Swaziland’s door-to-door HIV carers *The Lutheran World Federation*. Viitattu 27.4.2023. (englanniksi)
8. ↑  Meistä *Yhteisvastuu*. Viitattu 27.4.2023.
9. ↑  Årlig indsamling *Folkekirkens Nødhjælp*.  2023. Viitattu 27.4.2023. (tanskaksi)
10. ↑  What do Presbyterians believe about evangelism? *Presbyterian Mission Agency*.  2023. Viitattu 27.4.2023. (englanniksi)
11. ↑  Door-to-Door Solicitation *Middle Tennessee State University*.  2023. Viitattu 27.4.2023. (englanniksi)
12. ↑  Oikeus vahvisti vapauden ovelta-ovelle saarnaamiseen *Watch Tower Bible and Tract Society of Pennsylvania*.  2023. Viitattu 27.4.2023.
13. ↑  Jehovah's Witnesses Resume Door-to-Door work in US *Voice of America*.  5.9.2022. Viitattu 27.4.2023. (englanniksi)
14. ↑  Evankelioimistyöllä on perustuslain turva *uskonnonvapaus.fi*.  21.11.2000. Viitattu 27.4.2023.
15. ↑  Lähetyssaarnaajien ovilla kiertäminen loppui koronarajoituksiin, joten yhteys ihmisiin löytyy muualta: 19-vuotias Harlan Stevens kolaa lunta pihoilla *Yle Uutiset*.  8.2.2021. Viitattu 27.4.2023.

Katso myös
----------

* Lähetystyö (mormonismi)